Projektas

ŠIAULIŲ MIESTO SAVIVALDYBĖS TARYBA

SPRENDIMAS

DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI IR JO NURAŠYMO

2025 m. d. Nr. T-

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 2 punktais, 27 straipsnio 2 ir 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, įgyvendindama Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Šiaulių miesto savivaldybės tarybos 2023 m. kovo 30 d. sprendimu Nr. T-169 „Dėl Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“, 14.1.3 papunktį ir atsižvelgdama į Šiaulių miesto savivaldybės viešosios bibliotekos 2024-08-19 raštą Nr. 2-140 „Dėl valstybės turto nurašymo“, Lietuvos Respublikos kultūros ministerijos 2024-11-26 raštą Nr. S2-2234, Šiaulių miesto savivaldybės taryba nusprendžia:

1. Pripažinti netinkamu (negalimu) naudoti dėl fizinio ir funkcinio nusidėvėjimo valstybei nuosavybės teise priklausantį Šiaulių miesto savivaldybės viešosios bibliotekos patikėjimo teise valdomą ilgalaikį materialųjį turtą, nurodytą šio sprendimo priede.

2. Nurašyti šio sprendimo 1 punkte nurodytą ilgalaikį materialųjį turtą.

3. Nustatyti, kad už šio sprendimo 1 punkte nurodyto turto nurašymą, išardymą ir likvidavimą yra atsakingas Šiaulių miesto savivaldybės viešosios bibliotekos direktorius.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras